## Metrovalencia va registrar 8,5 milions de viatges a l’octubre

*** Els moviments diaris seguixen a l'alça, i s'obtenen 2,1 milions més de desplaçaments que en el mateix període de 2022, un 33,11 % més
* La línia 3 va ser la més utilitzada, amb 1.617.560 moviments, i Xàtiva l'estació amb més trànsit, amb 595.904 trasllats**

La Conselleria de Medi Ambient, Aigua, Infraestructures i Territori va facilitar 8.555.361 desplaçaments en la xarxa de Metrovalencia durant el mes d’octubre passat, cosa que significa un increment del 33,11 % respecte al mateix període de l’any passat i 2.128.244 viatges més.

En conjunt, Ferrocarrils de la Generalitat Valenciana (FGV) va sumar a l’octubre entre Metrovalencia i TRAM d’Alacant un total de 10.203.263 moviments, que representen un augment del 33,59 % respecte al mateix mes de 2022 i 2.565.630 viatges més.

**Distribució per línies**

A l’octubre, les sis línies de metro van sumar 7.159.549 desplaçaments i les quatre de tramvia van registrar 1.395.812 moviments. La jornada de més volum de trànsit va ser el dimarts dia 31, la nit de Halloween, amb 353.874 persones usuàries.

La línia de metro que més persones va desplaçar va ser la línia 3 (Rafelbunyol/Aeroport), amb 1.617.560 passatgers; seguida la línia 5 (Marítim/Aeroport), amb 1.317.215; la línia 1 (Bétera/Castelló), amb 1.172.665; la línia 2 (Llíria / Torrent Avinguda), amb 1.088.311; la línia 7 (Marítim / Torrent Avinguda), amb 1.000.816, i, finalment, la línia 9 (Alboraia Peris Aragó / Riba-roja de Túria), amb 962.982 clients.

En el cas del tramvia, la que més moviments va registrar va ser la línia 4 (Mas del Rosari / Doctor Lluch), amb 779.030; seguida de la línia 6 (Tossal del Rei / Marítim), amb 350.784; la línia 10 (Alacant/Natzaret), amb 230.142, i la línia 8 (Neptú/Marítim), que va sumar 35.856 viatgers.

**Trànsit per estacions**

En el trànsit per estacions, Xàtiva (L3, L5 i L9) se situa en primer lloc, amb 595.904 desplaçaments; en segon lloc, Colón (L3, L5, L7 i L9), amb 438.068, i, en tercer lloc, Àngel Guimerà (L1, L2, L3, L5 i L9), amb 342.684 moviments.

A continuació es van situar Plaça Espanya (L1 i L2), amb 251.366; Facultats-Manuel Broseta (L3 i L9), amb 219.809; Benimaclet (L3 i L9), amb 213.406; Amistat (L5 i L7), amb 212.288; Túria (L1 i L2), amb 198.607; Mislata (L3, L5 i L9), amb 194.378, i, en dècim lloc, Avinguda del Cid (L3, L5 i L9), amb 193.072 moviments.

En l’àrea metropolitana, destaquen com a les cinc estacions més transitades Mislata (L3, L5 i L9), amb 194.378 persones usuàries; Torrent Avinguda (L2 i L7), amb 188.056; Paiporta (L1, L2 i L7), amb 150.066; Aeroport (L3 i L5), amb 134.111, i Torrent (L1, L2 i L7), amb 125.399.

Entre les parades del tramvia destaquen La Carrasca (L4 i L6), amb 130.772; Pont de Fusta (L4), amb 73.900; Benimaclet (L4 i L6), amb 66.206; Vicent Zaragozá (L4 i L6), amb 52.059, i Alacant (L10), amb 58.119 viatges.

Fecha: 12/11/2023